
AMALI ZA KUMI LA DHUL HIJJAHO. 


Sifa za ukamilifu zote ni za Allah, tunamhimidi, 
tunamuomba msaada, tunamuomba msamaha, na 
tunajilinda na Allah kutokana na shari za nafsi zetu, 
na kutokana na amali zetu mbovu, yule ataongozwa 
na Allah, basi hakuna wa kumpoteza, na 
atakayempoteza hakuna wa kumuongoza, 
nashuhudia ya kwamba hapana apasaye kuabudiwa 
ila Allah peke yake, hana mshirika, na nashuhudia 
kuwa Nabii wetu Muhammad ni mja wake na 
Mtume wake, swala na salamu za Allah nyingi 
zimshukie yeye, watu wake, na masahaba wake. 


(Ammaa ba'd) Ama baada ya himdi hii: 


Mcheni Allah - enyi waja wa Allah - kama 
ipasavyo kumcha, na mchungeni [chungeni amri 
zake na makatazo yake| katika siri na minong'ono. 


(Ayyuhal muslimuun) enyi waisilamu: 


Misimu ya kheri inajikariri juu ya waja kwa 
fadhila za Allah na ukarimu wake; basi haimaliziki 
ibada ila hufuata ibada nyengine; ili wapate 


(1) (Hotuba hii) imetolewa siku ya Ijumaa, tarehe tano ya mwezi wa Dhul 
Hijjah, mwaka wa elfu moja mia nne na arubaini na nne hijria, katika Msikiti 
wa Nabii. 

kusafisha ndani yake [misimu hiyo] uchafu wao, na 
zinyanyuke daraja zao. 


Na hakika zimetufunika siku kumi 
zilizobarikiwa, nazo ndizo siku kheri na bora zaidi, 
na tukufu na adhimu zaidi, Allah ameapa kwazo, 
akasema: 


AE : aip 


{Naapa kwa alfajiri ¥ na kwa masiku kumi} 


[Al-Fajr: 1-2], Masruug Allah amrehemu amesema: 
"Hizo ni siku kumi za Adh-haa, siku bora zaidi za 
mwaka", nazo ni miongoni mwa siku za Allah 
tukufu, na ni hitima ya miezi maalumu [ya Hija| 
ambayo Allah amesema kuihusu: 


kesħa 345) fly 

{Hija ni miezi maalumu! (Al-Baqarah: 197], 
Ka'bu Allah amrehemu amesema: "Unaopendeza 
zaidi kwa Allah katika miezi mitukufu ni Dhul 
Hijjah, na sehemu ya Dhul Hijjah inayopendeza 
zaidi kwa Allah ni kumi la mwanzo", michana yake 
ni bora kuliko Michana ya kumi la mwisho la 
Ramadhani; [Mtume] swala na salamu za Allah 


zimshukie amesema: (Siku za duniani bora zaidi ni 
siku za kumi [la Dhul Hijjah|), imepokelewa na 

ibnu Hibbaan, sheikhul Islam Allah amrehemu 
amesema: "Michana ya kumi la Dhul Hijjah ni bora 
kuliko michana ya kumi la Ramadhani, na usiku wa 
kumi la mwisho wa Ramadhani ni bora kuliko usiku 
wa kumi la Dhul Hijjah". 


Na ubora wa kumi la Dhu-Hijjah; ni kwa ajili 
ya kukusanyika mamama za ibada ndani yake - 
miongoni mwa swala, saumu, sadaka na hija -, na 
hayo hayapatikani ndani ya masiku mengineo. 


Na kuzidiana ubora baina ya usiku na michana 
ni sababu yenye kuhimiza kuvuna heri ndani yake, 
na ni katika kuvuna kumi hili: Kukithirisha amali 
njema ndani yake ; kwani amali njema ndani yake 
zinapendeza zaidi kwa Allah kuliko amali hizo hizo 
zinapokuwa ndani ya siku yengineo; [Mtume] 
swala na salamu za Allah zimshukie amesema: 
(Hakuna amali katika masiku zitakuwa bora kuliko 
amali katika [siku] hizi, wakasema: wala jihadi 
katika njia ya Allah? Akasema: wala jihadi; ila mtu 
aliyetoka anahatarisha nafsi yake na mali yake, 
kisha asirudi na chochote), imepokelewa na 
Bukhari, ibnu Rajab Allah amrehemu amesema: "na 
hadithi hii imejulisha ya kwamba amali katika siku 
kumi hizi zinapendeza zaidi kwa Allah kuliko amali 
katika siku za duniani bila kuvua [siku] yoyote kati 
yazo", na hakika wema waliotangulia Allah 
awarehemu walikuwa wakijitahidi katika [kutenda] 

amali njema ndani yake, "Alikuwa Said ibnu Jubair 
Allah amrehemu linapoingia kumi la Dhul Hijjah 
akijitahidi kujitahidi, hadi alikuwa hawezekani juu 
ya hilo". 


Na ni katika fadhila za Allah na ukarimu wake: 
kuwa utiifu katika kumi hili ni aina nyingi, na 
miongoni mwa yanayopendekezwa kisheria 
kufanywa ndani yake ni: Kukithirisha kumdhukuru 
Allah, [Allah] S amesema: 


— 3 Su at 


{na wataje Majina ya Allah katika siku 
maalumu! [Al-Haj:28], ibnu Abbaas Allah 
amridhie yeye na babake amesema: "Hizo ni siku 
kumi za Dhul Hijjah" na kumtaja yeye aliyetakasika 
ndani yake ni amali bora zaidi; Nabii swala na 
salamu za Allah zimshukie amesema: (Hamna siku 
adhimu mbele ya Allah wala ambazo amali ndani 
yake hupendeza zaidi kwake kuliko siku hizi; basi 
kithirisheni ndani yake (Tahluli) kusema "laa ilaaha 
illa llah", na [Takbiiri] kusema "Allahu akbar, na 
[Tahmiidi] kusema" Alhamdulillah"), imepokelewa 
na Ahmad, An-Nawawi Allah amrehemu amesema: 
"Inapendekezwa kukithirisha adhkaari katika siku 
kumi hizi kuliko nyenginezo, na hayo 
yanapendekezwa ndani ya siku ya Arafa kuliko siku 
zilizosalia za kumi hili", na dhikri bora zaidi ni: 

kusoma Kitabu cha Allah; kwani [kitabu] hicho ni 
uongofu na nuru yenye kubainisha. 


Na takbiiri isiyo na vikwazo katika kila wakati 
ni miongoni mwa alama za dini katika kumi la Dhul 
Hijjah, "na alikuwa ibnu Umar na Abu Hureira 
Allah awaridhie wakitoka kuelekea sokoni katika 
siku za kumi hili, wakileta takbira na watu wakileta 
takbira kwa ajili ya kuleta takbira kwao", 
imepokelewa na Bukhari kwa njia ya taaliki, na ni 
jambo la kisheria kuleta takbira iliofungwa na 
mwisho mwa swala za faradhi, kutokea Al-Fajiri ya 
siku ya Arafa kwa mahujaji na wasiokuwa wao hadi 
mwisho wa siku za Tashriiq. 


Na sadaka ni amali njema, kwayo majanga 
hufarajika na huzuni huondoka, na bora zaidi ni 
inapokuwa wakati wa mahitaji na nyakati tukufu, 
Nabi swala na salamu za Allah zimshukie 
amesema: (Mwenye kuwahudumia wajane na 
maskini; ni kama mpiganaji jihadi katika njia ya 
Allah - natarajia alisema - na ni kama aliyesimama 
kuswali usiku bila ya kukoma, na kama aliyefunga 
bila ya kufungua), wameafikiana Bukhari na 
Muslim kuipokea. 


Na ni miongoni mwa yanayopendekezwa ndani 
ya kumi la Dhul Hijjah: Kufunga siku tisa za 
mwanzo wake, An-Nawawi Allah amrehemu 

amesema: "inapendekezwa sana", na funga ya siku 
ya Arafa (inafuta dhambi za mwaka uliotangulia na 
unaofuatia), imepokelewa na Muslim, na bora zaidi 
kwa hujaji ni asiifunge [siku va Arafa] ; ili kuiga 
tendo la Nabii swala na salamu za Allah zimshukie, 
na kuhifadhi nguvu zake 111 akithirishe 
unyenyekevu na maombi. 


Na siku ya Arafa ni kongamano la waisilamu 
lenye kushuhudiwa, ni siku ya matarajio na 
mjumuiko, na unyenyekevu, ni siku tukufu kwa 
waisilamu, kwani (hamna siku ambayo Allah 
huacha waja huru ndani yake kutokana na moto 
kuliko siku ya Arafa), imepokelewa na Muslim, 
sheikhul islam Allah amrehemu amesema: "Jioni ya 
Arafa hushuka katika nyoyo za Mahujaji imani, 
rehema, nuru, na baraka kiasi ambacho haimkini 
kukieleza". 


Na Dua ni yenye cheo kitukufu na shani kuu, 
mja hunyanyua haja zake kwa Mola wake na 
humuomba ukarimu wake wenye kufululiza, na 
humuelekea Allah kwa moyo wake akitekeleza 
amri yake [isemayo]: 

ON A au 

{Basi mwombeni Allah mkimtakasia Dini Yeye 

tu} [Ghaafir: 14], kwa hiyo nyanyua ombi lako 

kwake, na mnong'onezee majanga yako, ndani ya 
siku ya Arafa na siku nyengineo, na kuwa na yakini 
ya kupata kabuli, na mkaririe Mkarimu maombi 
yako, kwani yeye ndiye Muumba aliye Mjuzi mno: 


7 p2 tais Roa o wre ae 
diá SAG AGED Bd TA 
{Hakika amri yake anapotaka kitu ni kukiambia 
tu: Kuwa! Na kikawa} [Yaasin: 82], ibnu Abdil-Bar 
Allah amrehemu amesema: "Maombi ya siku ya 
Arafa yote aghalabu ni yenye kukubaliwa". 


Na mnao ndani ya kumi la Dhul Hijjah siku ya 
[Nahr] kuchinja; siku adhimu zaidi mbele ya Allah; 
Nabii swala na salamu za Allah zimshukie 
amesema: (Hakika siku adhimu zaidi mbele ya 
Allah: ni siku ya kuchinja), imepokelewa na Abu 
Daud, nayo ndiyo siku yenye heshima zaidi mbele 
ya Allah, Nabii swala na salamu za Allah zimshukie 
amesema katika Hija ya kuaga katika hotuba yake 
ya siku ya kuchinja: (Jueni ya kuwa siku yenye 
heshima zaidi ni siku yenu hii, na mwezi wenye 
heshima zaidi ni mwezi wenu huu), imepokelewa 
na Ahmad, nayo ni moja wapo wa eid mbili za 
waisilamu, ni siku ya furaha na bashasha kwa ajili 
ya kutekeleza nguzo miongoni mwa nguzo za 
Uisilamu. 

Nayo ni siku bora zaidi kati ya siku za ibada ya 
hija, na yenye kudhihiri zaidi, na yenye mjumuiko 
mwingi zaidi, nayo ni siku ya hija kubwa, ambayo 
[Allah] aliyetakasika amesema kuihusu: 


re 2 55 من أل ورَسُولدة إِلَ الاس‎ US 


{Na ni tangazo kutoka kwa Allah na Mtume 
wake kwa watu wote siku ya Hija Kubwa} [At-Tawbah: 
3]. 


Na Allah alimpa habari Nabii wake swala na 
salamu za Allah zimshukie na waumini kuwa 
amewakamilishia dini ndani ya siku ya kuchinja, 
basi katu hawatahitajia ziada, na hakika Allah 
ameitimiza basi katu hataipunguza, na ameiridhia 
basi katu WAA akasema aliyetakasika: 


chs So SAS‏ ع 
ie MSY,‏ 


{Leo nimekukamilishieni Dini yenu, na 
nimekutimizieni neema yangu, na nimekuridhieni 
Uisilamu uwe ndiyo Dini} (Al-Maidah: 3], ibnu 
Kathir Allah amrehemu amesema: "Hii ni neema 
ya Allah kubwa zaidi juu ya ummah huu; kwa kuwa 
Aliyetukuka amewakamilishia dini, basi 

hawatahitajia dini nyengine, wala Nabii asiyekuwa 
Nabii wao". 


Na Allah siku ya kiyama atamuuliza kila Nabii 
kuhusu kuwafikishia umma wake ujumbe, Nabii 
swala na salamu za Allah zimshukie amesema: (Na 
nyinyi mtaulizwa kuhusu mimi), imepokelewa na 
Muslim, na ndani ya siku ya kuchinja Nabii swala 
na salamu za Allah zimshukie aliwauliza masahaba 
akasema: (Je nimefikisha? Wakasema: Ndio, 
akasema: Ewe Allah shuhudia), wameafikiana 
Bukhari na Muslim kuipokea. 


Na ndani ya siku hiyo tukufu Nabii swala na 
salamu za Allah zimshukie aliusia umma kufikisha 
dini kwa watu, akasema: (Basi aliyeshuhudia 
amfikishie aliyeghibu; kwani huenda aliyefikishiwa 
akawa muelewa zaidi kuliko aliyesikia), 
wameafikiana Bukhari na Muslim kuipokea, Al- 
Mudh-hiri Allah amrehemu amesema: "Na huku ni 
kuhimiza jambo la kuwafunza watu hadithi za Nabii 
swala na salamu za Allah zimshukie na elimu 
nyenginezo za kisheria, kwa sababu lau si 
ufundishaji na kusoma elimu ingekatika baina ya 
watu". 


Na pamoja na furaha ya watu ya idi huenda 
baadhi yao wakaghafilika na kumdhukuru Allah, 
[Allah] aliyetakasika amesema: 

{Na mtajeni Allah katika siku zinazohisabiwa} 
[Al-Bagarah: 203], ibnu Abbaas Allah amridhie 
yeye na babake amesema: "siku zinazohesabiwa: Ni 
siku za tashriiq, nazo ni siku tatu baada ya idi ya 
kuchinja", na Nabii swala na salamu za Allah 
zimshukie amesema: (Siku za tashriiq ni siku za 
kula na kunywa na kumtaja Allah), imepokelewa na 
Muslim, ibnu Hajar Allah amrehemu amesema: "Na 
umethibiti ubora wa kumi la Dhul Hijjah, na kwa 
hilo unathibiti ubora wa siku za tashriiq". 


Na mnao ndani ya siku ya kuchinja na tashriiq 
ibada za kimali na kimwili, nazo ni miongoni mwa 
ibada zinazopendeza zaidi kwa Allah, Allah 
alizifunganisha na swala; akasema aliyetukuka: 


Aa 
{Basi swali kwa ajili ya Mola wako mlezi na 
umchinjie) (Al-Kawthar: 2], na Allah amehimiza 
ikhlasi katika kuchinja, na kusudio liwe ni Uso wa 


Allah pekee, sio fahari, wala riya, wala utajo, wala 
ada tu, akasema aliyetakasika: 


gacie HII 

{Nyama zao hazimfikii Allah wala damu zao, 
lakini unamfikia uchamngu wenu} (Al-Haj: 37], na 
Nabii swala na salamu za Allah zimshukie alichinja 
udh-hiya wa kondoo wawili wenye weupe juu ya 
weusi wenye pembe, aliwachinja kwa mkono 
wake), wameafikiana Bukhari na Muslim kuipokea. 


Na kichinjo cha Udh-hiya bora zaidi ni: kilicho 
na thamani ghali zaidi na kulicho bora kwa 
wamiliki, na ni juu ya muisilamu asighadhibike 
kutokana na ughali wa bei yake; kwani thawabu 
yake mbele ya Allah ni kubwa, na mbuzi mmoja 
humtosheleza mtu na watu wa nyumba yake, wala 
hakuna ubaya wa mtu kukopesha ili achinje udh- 
hiya, basi kuweni na roho safi na jambo hili, na 
kuleni, lisheni na mtoe sadaka, na wakusudieni 
mafukara kwa sadaka zenu, na vizazi vyenu na 
Jirani zenu kwa hadiya zenu. 


Anayetaka kuchinja huwa haramu kwake ndani 
ya kumi la Dhul Hijjah kupunguza chochote katika 
nywele zake au kucha zake, Nabii swala na salamu 
za Allah zimshukie amesema: (Atakaye kuwa na 
kichinjo cha kuchinja, basi pindi mwezi wa Dhul 
Hijjah utakapoingia asipungunguze chochote katika 
nywele zake wala katika kucha zake hadi achinje), 
imepokelewa na Muslim. 

Na hatari ya maasi huwa kubwa zaidi kwa 
kuyafanya ndani ya misimu ya rehema na kheirati 
[kheri]; [Allah] aliyetakasika amesema: 


i Seen 3 Fgh i GA di Żied أل‎ Fis Żid 


LAN LM حر ذلك‎ Sot Ge NG oK 
KŻEL en 2S Se 


{Hakika idadi ya miezi mbele ya Allah ni miezi 
kumi na mbili katika hukumu ya Allah tangu 
alipoumba mbingu na ardhi. Katika hiyo iko mine 
mitakatifu. Hiyo ndiyo Dini iliyo sawa. Basi 
msidhulumu nafsi zenu humo} [At-Tawbah: 36], 
Oatadah Allah amrehemu amesema: "Dhuluma 
ndani ya miezi yenye heshima ni kosa kubwa zaidi 
na dhambi kubwa zaidi kuliko ndani ya miezi 
mengineo, ingawa dhuluma ni dhambi kubwa kwa 
hali zote, lakini Allah huadhimisha amri yake 
anavotaka". 


220 


[Wa ba'du, ayyuhal muslimuun) na baada ya 
haya enyi waisilamu: 


Mwenye saada ni yule anayepatiliza kuvuna 
misimu ya mizi, masiku na masaa, na 
akajikurubisha kwa Mola wake na ibada zilizomo 
ndani yake. 

IAudhu billahi mina sh-shaitwani rrajiim] 
Najilinda na Allah kutokana na shetani 
aliyeepushwa na rehema 


Ka كرض‎ G se 455 $ 35 يه ومن‎ 


2. ae و‎ k 9 = > 
WA eau) atl, 123 ale p ) Sied ON 


DA 


e\ 
کک‎ 

YA 

A) 


4 العطيو‎ UŻI وه ذو‎ aS من‎ 
{Kimbilieni msamaha wa Mola wenu Mlezi, na 
Pepo ambayo upana wake ni kama upana wa 
mbingu na ardhi, iliyo wekewa walio muamini 
Allah na Mitume wake. Hiyo ndiyo fadhila ya 
Allah, humpa amtakaye. Na Allah ni Mwenye 
fadhila kuu} [Al-Hadiid: 21). 


Allah anibarikie mimi na nyinyi katika Our-ani 
tukufu... 

HOTUBA YA PILI 


Sifa njema zote astahili Allah kwa wema Wake 
[kwetu], na shukrani zote astahili Yeye kwa 
kutuafikia na kutuneemesha, na nashuhudia ya 
kwamba hakuna apasaye kuabudiwa ila Allah peke 
yake hana mshirika; ili kuadhimisha shani yake, na 
nashuhudia ya kwamba Nabii wetu Muhammad ni 
mja Wake [Allah] na Mtume wake, swala na salamu 
nyingi za Allah zimshukie yeye, watu wa nyumba 
yake na Masahaba wake. 


[Ayyuhal muslimuu] enyi waisilamu: 


Cheo cha toba katika dini ni cha juu; nayo ni 
sababu ya kufaulu na kupata saada, na Allah 
ameiwajibisha juu ya waja wote katika dhambi 
zote, akasema kumuambia yule aliyemdaia kuwa na 
mke na mtoto: 


{Je! Hawatubu kwa Allah na wakamwomba 
msamaha?! [Al-Maidah: 74], na akawaambia 
waumini: 


AA AAA AI 

{Na tubuni nyote kwa Allah enyi Waumini, ili 
mpate kufanikiwa? [An-Nuur: 31], na Nabii swala 
na salamu za Allah zimshukie alikuwa akimuomba 
Allah amtubie ndani ya siku moja mara mia moja; 
Nabu swala na salamu za Allah zimshukie 
amesema: (Enyi watu, tubuni kwa Allah, hakika 
mimi hutubia ndani ya siku moja mara mia moja), 
yaani: Nasema: [Rabbi tub ‘aleyya] Mola wangu 
nitubie, wameafikiana Bukhari na Muslim 
kuipokea, na sisi tunahitajia zaidi kutubia, na siku 
ya mja bora zaidi ni siku ya toba yake, Nabii swala 
na salamu za Allah zimshukie alimuambia Ka'b 
ibnu Maalik Allah amridhie: (Chukua bishara ya 
siku bora zaidi ishawahi kupitia tangu uzaliwe na 
mamako), wameafikiana Bukhari na Muslim 
kuipokea, na ni uzuri ulioje wa mwenye kutubia 
ndani ya siku zinazopendeza zaidi kwa Allah! Na 
atakayekuwa mkweli katika toba yake; hunyanyuka 
daraja, na Allah hubadilisha madhambi yake kuwa 
thawabu. 


Kisha jueni kuwa Allah amewaamrisha 
kumswalia na kumsalimia Nabi wake... 


YAA a إمكام‎ 

